Държавен вестник, бр. 63, 2003 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  63
Двете линии АА' и BB', успоредни на линията РР' и
разположени съответно на 10 m пред и на 10 m след
линията, се очертават върху площадката за изпитване.
Тракторите трябва да приближават линия АА' с равно-
мерна скорост, както е указано в т. 4.1.1. След това
двигателят се ускорява при пълно отваряне на гориво-
подаващия механизъм и се задържа в това положение,
докато задната част на трактора(1) пресече линия ВВ'.
Тогава горивоподаващият механизъм се връща в на-
чално положение възможно най-бързо.
За резултат от измерването се приема максимално-
то отчетено ниво на звука.
4.1.1. Скоростта на изпитване трябва да е 75 % от
максималната скорост, която може да се постигне при
най-голямата предавка, използвана за движение по пътя.
4.1.2. Отчитане на резултатите:
4.1.2.1. За да се отчете неточността на измервател-
ните средства, полученият резултат при всяко измер-
ване се определя чрез изваждане на 1 dB (А) от отче-
тената стойност.
4.1.2.2. Измерванията се приемат за валидни, ако
разликата между две последователни измервания от
една и съща страна на трактора не превишава 2 dB (A).
4.1.2.3. За резултат от изпитването се приема най-
високото измерено ниво на звука. Ако този резултат
превишава с 1 dB (А) максимално допустимото ниво
на звука за категорията на изпитвания трактор, се из-
вършват две допълнителни измервания. Три от чети-
рите получени резултата трябва да попадат в устано-
вените граници.
4.2. Измерване на шума от трактори при работа на
място
Не се определят граници на допустимо ниво на зву-
ка, но задължително се отчита.
4.2.1. Разположение на шумомера
Измерванията се извършват в точка X на разстоя-
ние 7 m от най-близката повърхност на трактора, как-
то е показано на фиг. 2.
Фиг. 2. Позиции на уреда за измерване на шума
от неподвижен трактор
Микрофонът се поставя на височина 1,2 m от зем-
ната повърхност.
4.2.2. Брой на измерванията
Провеждат се най-малко две измервания.
4.2.3. Условия за изпитване на трактора
Когато двигателят на трактора е без регулатор на
честотата на въртене, той трябва да работи със 75 % от
стойността на честотата на въртене, при която според
производителя двигателят развива максимална мощ-
ност. Честотата на въртене на двигателя се измерва с
уред, непринадлежащ към оборудването на трактора
(например механичен оборотомер или стробоскоп).
Когато двигателят на трактора е с регулатор на често-
тата на въртене, който не позволява двигателят да
превиши честотата на въртене, при която развива мак-
сималната си мощност, той се изпитва при максимал-
ната честота на въртене, която регулаторът допуска.
(1) Ако тракторът включва ремарке, то не се взема под вни-
мание при преминаването на трактора през линия ВВ'.
Измервания на шума се извършват след като дви-
гателят е загрят до нормалната работна температура.
4.2.4. Интерпретация на резултатите
В протокола се записват:
—всички отчетени нива на звука;
—методът, използван за изчисляване мощността
на двигателя;
—натоварването на трактора.
Измерванията се приемат за валидни, ако разлика-
та между две последователни измервания от една и
съща страна на трактора не превишава 2 dB (A).
За резултат от изпитването се приема най-високо-
то измерено ниво на звука.
5. Изпускателна система (шумозаглушител):
5.1. Изискванията на т. 5 се отнасят за трактор,
оборудван с устройство за ограничаване на шума от
отработилите газове (шумозаглушител). Ако на входа
на двигателя е монтиран въздушен филтър, който е
необходим за осигуряване на съответствие с допусти-
мото ниво на звука, този филтър се разглежда като
част от шумозаглушителя и към него се прилагат изис-
кванията на т. 5.
Крайната тръба на шумозаглушителя трябва да се
разположи по такъв начин, че отработилите газове да
не проникват в кабината.
5.2. Чертежът на изпускателната система се прила-
га към сертификата за одобрение на типа.
5.3. На шумозаглушителя трябва ясно, видимо и
незаличимо да са означени моделът и типът.
5.4. Използването на влакнест абсорбиращ матери-
ал в конструкцията на шумозаглушители се разрешава
при следните условия:
5.4.1. влакнестият абсорбиращ материал не трябва
да е поставен в частите на шумозаглушителя, през които
преминават газове;
5.4.2. подходящи устройства трябва да осигурят
оставането на влакнестия абсорбиращ материал на
мястото, на което е поставен, през цялото време на
работа на шумозаглушителя;
5.4.3. влакнестият абсорбиращ материал трябва да
е устойчив на температура, по-висока с най-малко 20 %
от експлоатационната температура (°С), която може
да се достигне в областта на шумозаглушителя, където
е разположен влакнестият абсорбиращ материал. 
Раздел VII
Максимална конструктивна скорост
1. При извършване на изпитвания за одобрение на
типа средната скорост се измерва на права отсечка,
която тракторът трябва да премине в двете посоки при
летящ старт. Теренът на отсечката трябва да е устой-
чив. Отсечката трябва да е равна и дълга поне 100 m.
Тя може да има наклони не повече от 1,5 %.
2. По време на изпитването тракторът трябва да е
без товар и в работно състояние, без противотежести
или специално оборудване, а налягането на гумите да е
такова, каквото е определено за движение по пътищата.
3. По време на изпитването тракторът трябва да е
снабден с нови пневматични гуми с най-големия раз-
мер, предвиден от производителя за трактора.
4. Предавателното отношение, използвано по вре-
ме на изпитването, трябва да е такова, че да поражда
максималната скорост на трактора и горивоподаващи-
ят механизъм да е напълно отворен.
5. За да се отчетат неизбежните грешки, дължа-
щи се основно на измервателните средства и увели-
чаването на оборотите на двигателя при частично
натоварване, измерена скорост, превишаваща стой-
ността на максималната конструктивна скорост с
3 km/h, се приема за допустима при изпитванията за
одобрение на типа.